Chiang Kai-shek

Chiang Kai-shek (31 Oktober 1887 – 5 April 1975) ialah pemimpin politik dan pemimpin tentera di China abad ke-20. Beliau juga anggota berpengaruh Kuomintang (KMT) serta sekutu rapat Sun Yat-sen. Chiang kemudian menjadi komandan Akademi Tentera Whampoa Kuomintang lalu mengambil alih jawatan Sun di dalam parti apabila Sun meninggal dunia pada 1925. Beliau menjadi pengerusi Majlis Tentera Negara kepada Pemerintahan Nasionalis Republik China (ROC) antara 1928 hingga 1948 lalu mengetuai Ekspedisi Utara pada 1928 bagi menyatukan negara dan justera, menjadi ketua seluruh China. Chiang juga mengetuai China dalam Perang China-Jepun Kedua tetapi dalam tempoh itu, kuasa Pemerintahan Nasionalis merosot dengan amat ketara, meskipun kemasyhurannya semakin meningkat.

Pada April 1927, tentera Nasionalis Chiang terlibat dalam perang saudara yang berpanjangan dengan Parti Komunis China (CCP). Selepas Jepun menyerah pada 1945, Chiang mencuba menghapuskan Parti Komunis China. Malangnya, disokong oleh Rusia Soviet, pihak komunis menewaskan Chiang yang terpaksa mengundurkan pemerintahannya ke Taiwan, dengan pemerintahan tentera diteruskan di sana sementara mencuba mengembalikan tanah besar China. Sebagai Presiden Republik China dan Ketua Pengarah Kuomintang, Chiang memerintahkan pulau Taiwan dengan kuku besi sehingga kematiannya pada 1975.

Perasaan terhadap Chiang bercampur baur di Taiwan. Sedangkan sesetengah orang masih memperlihatkannya sebagai wira, yang lain mempunyai perasaan yang buruk terhadapnya dan hendak mengasingkan zamannya. Ini terbukti daripada penghilangan beratus-ratus arca Chiang di seluruh pulau.

 Lihat juga 
 Akademi Tentera Whampoa
 Arca Chiang Kai-shek
 Claire Lee Chennault
 Demosid
 Dewan Peringatan Chiang Kai-shek Negara
 Flying Tigers
 Kerjasama China-Jerman (1911–1941)
 Lagu Peringatan Chiang Kai-shek
 Peristiwa Xi'an
 Politik Republik China
 Sejarah Republik China
 Tempat Pengebumian Presiden Cihu
 Tentera Republik China

 Rujukan 

 Pautan luar 

 Obituary, NY Times, 6 April 1975, The Life of Chiang Kai-shek: A Leader Who Was Thrust Aside by Revolution
 ROC Government Biography
 Time magazine's "Man and Wife of the Year", 1937 
 The National Chiang Kai-shek Memorial Hall Official Site
 The Chungcheng Cultural and Educational Foundation 
 Generalissimo Chiang Kai-shek Association Hong Kong 

Kategori:Kelahiran 1887
Kategori:Kematian 1975
Kategori:Pemimpin politik Perang Dunia II
Kategori:Pemimpin Perang Dingin
Kategori:Sejarah China
Kategori:Presiden Republik China